CELEX: 31983R0713
Language: el
Date: 1983-03-29 00:00:00
Title: Κανονισμός (ΕΟΚ) αριθ. 713/83 της Επιτροπής της 29ης Μαρτίου 1983 περί τροποποιήσεως του κανονισμού (ΕΟΚ) αριθ. 3016/78 περί καθορισμού ορισμένων λεπτομερειών για την εφαρμογή τιμών συναλλάγματος στους τομείς της ζάχαρης και της ισογλυκόζης

Avis juridique important

|

31983R0713

Κανονισμός (ΕΟΚ) αριθ. 713/83 της Επιτροπής της 29ης Μαρτίου 1983 περί τροποποιήσεως του κανονισμού (ΕΟΚ) αριθ. 3016/78 περί καθορισμού ορισμένων λεπτομερειών για την εφαρμογή τιμών συναλλάγματος στους τομείς της ζάχαρης και της ισογλυκόζης  

Επίσημη Εφημερίδα αριθ. L 083 της 30/03/1983 σ. 0025 - 0026 Ισπανική ειδική έκδοση: Κεφάλαιο 03 τόμος 27 σ. 0107  Πορτογαλική ειδική έκδοση : Κεφάλαιο 03 τόμος 27 σ. 0107 

***** ΚΑΝΟΝΙΣΜΟΣ (ΕΟΚ) αριθ. 713/83 ΤΗΣ ΕΠΙΤΡΟΠΗΣ  της 29ης Μαρτίου 1983  περί τροποποιήσεως του κανονισμού (ΕΟΚ) αριθ. 3016/78 περί καθορισμού ορισμένων λεπτομερειών για την εφαρμογή τιμών συναλλάγματος στους τομείς της ζάχαρης και της ισογλυκόζης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2),  τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοστούν στον γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 221/83 (4), και ιδίως το άρθρο 4 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3016/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2545/81 (6), προβλέπει, μεταξύ άλλων, τον τρόπο καθορισμού της τιμής συναλλάγματος για τη μετατροπή σε εθνικά νομίσματα του ποσού της εισφοράς στην παραγωγή ζάχαρης· ότι ο κανονισμός (ΕΟΚ) αριθ. 1785/81 καθιέρωσε ένα νέο σύστημα εισφορών στην παραγωγή όσον αφορά τη ζάχαρη και την ισογλυκόζη· ότι, για να ληφθεί υπόψη και να εξασφαλιστεί μια ομοιόμορφη εφαρμογή, είναι σκόπιμο να προσαρμοστούν οι εν λόγω διατάξεις του κανονισμού (ΕΟΚ) αριθ. 3016/78 με την πρόβλεψη κοινών μέτρων για τη ζάχαρη και την ισογλυκόζη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το σημείο XIV του παραρτήματος του κανονισμού (ΕΟΚ) αριθ. 3016/78 αντικαθίσταται από το ακόλουθο κείμενο:  1.2 //   //   // Ποσά   // Εφαρμοστέα τιμή συναλλάγματος   //   //   // «XIV. Εισφορές στην παραγωγή ζάχαρης και ισογλυκόζης που αναφέρονται στο άρθρο 28 του κανονισμού (ΕΟΚ) αριθ. 1785/81:  //   // α) προκαταβολές που προβλέπονται στα άρθρα 5 και 6 του κανονισμού (ΕΟΚ) αριθ. 1443/82 (1)  // Αντιπροσωπευτική τιμή που εφαρμόζεται την 1η Απριλίου της σχετικής περιόδου εμπορίας  // β) εισφορές στην παραγωγή που προβλέπονται στο άρθρο 28 του κανονισμού (ΕΟΚ) αριθ. 1785/81  // Αντιπροσωπευτική τιμή που εφαρμόζεται κατά τη διάρκεια της σχετικής περιόδου εμπορίας. Αν η τιμή αυτή τροποποιηθεί κατά την εν λόγω περίοδο, η τιμή συναλλάγματος που θα εφαρμοστεί είναι ίση με τον μέσο όρο, υπολογιζόμενο pro rata temporis, των αντιπροσωπευτικών τιμών που εφαρμόζονται κατά τη σχετική περίοδο εμπορίας  //   //  (1) ΕΕ αριθ. L 158 της 9. 6. 1982, σ. 17.»  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 106 της 29. 4. 1977, σ. 27.  (4) ΕΕ αριθ. L 27 της 29. 1. 1983, σ. 7.  (5) ΕΕ αριθ. L 359 της 22. 12. 1978, σ. 11.  (6) ΕΕ αριθ. L 248 της 1. 9. 1981, σ. 50.